FSCA waarsku teen Total Capital Trading | Netwerk24
26 Maart 2019 16:03
Total Capital Trading is nie gemagtig om finansiëlediensteprodukte te verkoop of advies daaroor te gee nie. Foto: Pixabay
Dit het onder die FSCA se aandag gekom dat Total Capital Trading adviesdienste lewer en dat hy beweer daar is bande tussen hom en Zwelonke Holdings, wat wel ’n gemagtigde finansiëlediensteverskaffer is.
Clifton Mario Heradien van Zwelonke ontken egter enige bande met Total Capital Trading.
Daar is baie voorbeelde van maatskappye wat onwettig finansiële dienste lewer deur aan te voer hulle is ’n verteenwoordiger van ’n gemagtigde maatskappy.
’n Persoon wat finansiële dienste lewer sonder ’n lisensie of wat nie as ’n verteenwoordiger van ’n gemagtigde diensverskaffer aangestel is nie, oortree die Wet op Finansiële Advies- en Tussengangerdienste. Dit kan die oortreder ’n boete van R10 miljoen of tronkstraf van tot tien jaar op die hals haal.
Verbruikers wat wil seker maak dat iemand gemagtig is, kan die FSCA se tolvrye nommer skakel by 0800 20 3722 of gaan na die webtuiste www.fsca.co.za.
Meer oor: Aandele
ZAR/EUR 16,52 (-1)
ZAR/USD 14,83 (0)
Gold 1490,79 (279)
Palladium 1757,2 (-2125)
Platinum 884,56 (138)